Official Journal L 284 , 09/11/2000 P. 0015 - 0016



Deċiżjoni tal-Kumitat Konġunt taż-ŻEE Nru 55/1999 tat-30 ta' April 1999 li temenda l-Anness XIII (Trasport) għall-Ftehim taż-ŻEE IL-KUMITAT KONĠUNT TAŻ-ŻEE, Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "il-Ftehim", u b'mod partikolari l-Artikolu 98 tiegħu, Billi: (1) l-Anness XIII għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 40/1999 tas-26 ta' Marzu 1999 [1]; (2) r-Regolament tal-Kunsill (KE) Nru 2135/98 ta' l-24 ta' Settembru 1998 li jemenda r-Regolemant (KEE) Nru 3821/85 dwar apparat ta' reġistrazzjoni fit-trasport bit-triq u d-Direttiva 88/599/KEE dwar l-applikazzjoni tar-Regolamenti (KEE) Nru 3820/85 u (KEE) Nru 3821/85 [2], biex jiġi inkorporat fil-ftehim; (3) l-addattamenti għar-Regolament tal-Kunsill (KEE) Nru 3821/85 magħmula mill-Kapitolu VI, A, punt 3 ta' l-Anness I għall-Att dwar il-kondizzjonijiet ta' l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti tat-Trattati li fuqhom hija bbażata l-Unjoni Ewropea [3] għandhom jiġu nkorporati fil-Ftehim; (4) l-Anness XIII għall-Ftehim jeħtieġ li jiġi aġġustat bħala konsegwenza ta' l-adeżjoni ta' l-Awstrija, tal-Finlandja u ta' l-Isvezja fl-Unjoni Ewropea, IDDEĊIEDA KIF ĠEJ: Artikolu 1 Fil-punt 21 (Regolament tal-Kunsill (KEE) Nru 3821/85) fl-Anness XIII għall-Ftehim, (a) l-inċiż li ġej għandu jiġi mdaħħal bejn it-tielet u r-raba' inċiż: "- 1 94 N: L-Att dwar il-kondizzjonijiet għall-adeżjoni tar-Repubblika ta' l-Awstrija, tar-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bil-ĠU L 1, ta' l-1.1.1995, p. 1),"; (b) li ġej għandu jiġi miżjud: "- 398 R 2135: Ir-Regolament tal-Kunsill (KE) Nru 2135/98 ta' l-24 ta' Settembru 1998 (ĠU L 274, tad-9.10.1998, p. 1, kif ikkoreġuta bil-ĠU L 49, tal-25.2.1999, p. 46). Id-dispożizzjonijiet tar-Regolament għandhom, għall-għanijiet tal-Ftehim preżenti, jinqraw bl-adattamenti li ġejjin: (a) fil-Kapitolu IV.A. ta' l-Anness IB, li ġej għandu jiġi miżjud fil-punt 3(a) dwar il-paġna 1 tal-kartuna tax-xufier: "is: Ekilskort" "no: Sjåførkort".; (b) fil-Kapitolu IV.A. ta' l-Anness IB dwar il-paġna 1 tal-kartuna tax-xufier, is-sentenza tad-dħul fil-punt 3(c) għandha tinqara kif ġej fir-rigward ta' l-Istati ta' l-EFTA: "is-sinjal ta' distinzjoni ta' l-Istat ta' l-EFTA li joħroġ il-kartuna mdawwar bl-elissi li hemm referenza għaliha fl-Artikolu 37 tal-Konvenzjoni tal-Ġnus Magħquda dwar traffiku tat-triq tat-8 ta' Novembru 1968 bl-istess sfond bħall-kartuna tas-sewqan); is-sinjal ta' distinzjoni għandu jkun kif ġej:"; (c) fil-Kapitolu IV.A. ta' l-Anness IB, dwar il-paġna 1 tal-kartuna tax-xufier, li ġej għandu jiġi miżjud fil-punt 3(ċ): "IS L-Islanda FL Il-Liechtenstein N In-Norveġja" Artikolu 2 Fil-punt 23 (Direttiva tal-Kunsill 88/599/KEE) fl-Anness XIII għall-Ftehim, (a) l-addattament kif ukoll is-sentenza tad-dħul għalih għandhom jitħassru; (b) li ġej għandu jiġi miżjud: ", kif emendat bi: - 398 R 2135: Ir-Regolament tal-Kunsill (KE) Nru 2135/98 ta' l-24 ta' Settembru 1998 (ĠU L 274, tad-9.10.1998, p. 1), kif ikkoreġut bil-ĠU L 49, tal-25.2.1999, p. 46." Artikolu 3 It-testi tar-Regolament tal-Kunsill (KE) Nru 2135/98 u l-addattamenti għar-Regolament tal-Kunsill (KEE) Nru 3821/85 magħmulin mill-Kapitolu VI, A, punt 3 ta' l-Anness I għall-Att dwar il-kondizzjonijiet ta' l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea fil-lingwa Islandiża u f'dik Norveġiża, li huma annessi għall-verżjonijiet tal-lingwi rispettivi ta' din id-Deċiżjoni, huma awtentiċi. Artikolu 4 Din id-Deċiżjoni għandha tidħol fis-seħħ nhar l-1 ta' Mejju 1999, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE. L-Artikolu 5 Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej. Magħmula fi Brussel, 30 ta' April 1999. Għall-Kumitat Konġunt taż-ŻEE Il-President F. Barbaso [1] ĠU L 266, tad-19.10.2000. [2] ĠU L 274, tad-9.10.1998, p. 1, kif ikkoreġuti bi ĠU L 49, tal-25.2.1999, p. 46. [3] ĠU C 241, tat-29.8.1994, p. 21 kif aġġustat bi ĠU L 1, tat-1.1.1995, p. 1. --------------------------------------------------